Twee sterf in Vanderbijlpark-botsing | Maroela Media
Twee sterf in Vanderbijlpark-botsing
Twee mans is Dinsdagoggend dood toe drie motors op die Goue Hoofweg in Vanderbijlpark gebots het.
Russel Meiring, woordvoerder van ER24, het gesê 'n sportnutsvoertuig, 'n bakkie en 'n motor was in die gru-botsing betrokke en wrakstukke van die voertuie het oor die pad versprei gelê.
Met paramedici se aankoms op die toneel het hulle gesien dat die bestuurder van die sportnutsvoertuig reeds aan sy veelvuldige beserings beswyk het. Die bestuurder van die motor was steeds in sy voertuig vasgekeer en in 'n kritieke toestand. Paramedici het hom uit die wrak verwyder en onverpoos gewerk om hom weer by te bring, maar hy het oomblikke later ook op die toneel gesterf.
Volgens Meiring het twee ander pasiënte op die toneel matige beserings opgedoen en is per ambulans na 'n nabygeleë hospitaal geneem.
Die polisie sal die oorsaak van die ongeluk ondersoek.
Man kritiek ná Centurion-huisbrand
'Reeksverkragter' nog nie met ander sake verbind
Dis absoluut tragies….ons meegevoel aan die familie van die oorledenes….sterkte aan die ander wat beserings opgedoen het…n botsing bly n lelike ding.ASSEBLIEF MENSE BESTUUR VEILIG
Padwaardig · 3 jare gelede
Spoed, spoed, spoed …
Jammer vir familie
Ek is vanoggend daar verby toe dit net gebeur het. Genade, eers gedink dis net 'n bakkie betrokke, nou sien ek eers daar is nog 2 voertuie! Dit was stik-donker toe dit gebeur het, mens kon niks sien nie. My hart was so seer, ek het nog nooit soveel emosie beleef soos vanoggend toe ek daar verby is nie.
R.I.V, sterkte aan die families!
Ons het ons rygewoontes so aangepas dat ons net ry as die absoluut NODIG is en ons doen dan soveel dinge as wat ons kan en bly so van die paaie af.Dis al wat ons veiligheid bietjie verbeter.Ons paaie is slagpale.